kardosdrur/scandi-wiki huggingface dataset:
Thomas Gyldal Petersen

Thomas Gyldal Petersen (født 1. august 1975) er en dansk politiker, borgmester i Herlev, valgt for Socialdemokraterne (2011-).

Thomas Gyldal Petersen er født og opvokset i Herlev, gik på Hjortespringskole (1981-1991), blev student fra Herlev Gymnasium (1994) og cand.scient.pol. fra Københavns Universitet.

I studietiden var han ansat i Dansk Industri, Udenrigsministeriet og den socialdemokratiske folketingsgruppe. Efter endt uddannelse ansat i den socialdemokratiske folketingsgruppe (2003-06), erhvervspolitisk konsulent Dansk Byggeri (2006-08) og politisk konsulent i Dansk Metal (2008-2011).

Han blev valgt til kommunalbestyrelsen i Herlev ved kommunalvalget i 1997, og blev borgmester 2011. Genvalgt ved kommunalvalget, november 2013, hvor Socialdemokraterne i Herlev opnåede valgets bedste resultat med 58,7 procent af stemmerne. Thomas Gyldal Petersen fik personligt 35 procent af alle afgivne stemmer, hvilket ligeledes var valgets bedste personlige resultat i alle kommuner.

Øvrige tillidshverv:
 Formand i Movias bestyrelse, pr. 15. januar 2014,
 medlem af KLs Løn- og personaleudvalg,
 medlem af Vestforbrændings bestyrelse,
 næstformand i PenSams bestyrelse,
 medlem af bestyrelsen på Herlev Gymnasium.

Gyldal Petersen har været medlem af bestyrelsen i KL (Kommunernes Landsforening) siden 1. juli 2017.

Referencer

Øvrige kilder 
 www.herlev.dk
 www.kl.dk
 www.gyldal.dk

Borgmestre fra Danmark
Borgmestre fra Socialdemokraterne
Politologer fra Danmark
Personer i Kraks Blå Bog
Danskere i 2000-tallet
Borgmestre i Danmark 2018-2021
Borgmestre i Danmark 2022-2025
Borut Pahor

Borut Pahor (født 2. november 1963) er en slovensk politiker, der siden den 22. december 2012 har været Sloveniens præsident. Han var Sloveniens premierminister fra 2008 til 2012.

Som formand for det socialdemokratiske parti, har Pahor siddet flere perioder som medlem af nationalforsamlingen og var formand fra 2000 til 2004. I 2004 blev han valgt til Europa-parlamentet. Efter socialdemokraterne vandt parlamentsvalget i 2008, blev Pahor udpeget til premierminister.

I september 2011 tabte Pahors regering en tillidsafstemning midt i en økonomisk krise og politiske spændninger. Han fortsatte som premierminister indtil han blev erstattet af Janez Janša i februar 2012. I juni 2012 offentliggjorde han sit kandidatur til præsidentposten. Han vandt valget og slog den siddende præsident Danilo Türk i anden valgrunde, der blev afholdt
2. december 2012. Han modtog omkring 2/3 af stemmerne.

Noter

Eksterne henvisninger 
 Borut Pahor
 Sloveniens premierminister

Sloveniens præsidenter
Sloveniens premierministre
Politikere fra Slovenien
Börtnen

Börtnen er en sø i elven Ljungans løb nedenfor Flåsjön og ovenfor Lännässjön i Bergs kommun, Jämtland i Sverige.
Der findes to søer med navnet Börtnen som hænger sammen. Lille Börtnen og store Börtnen. Store Börtnen som byen Börtnan ligger ved, ligger opstrøms for lille Börtnen hvor der findes sportshytter og overnatningshytter til leje, men ingen fast befolkning.

Börtnen, både store og lille, er kendt for sit gode fiskeri o fiskemuligheder, da åerne Ljungan, Arån, Aloppan og Galån løber ned i søsystemet og tilfører den allerede fiskerige sø der har fisk som Helt (Coregonus lavaretus), gedde og aborre, fisk som stalling, ørred og fjeldørred.

Nu kaldes søerne mest for lill-Börtnen og Börtnessjön, men tidligere kaldtes de for ydre- og øvre Börtnen.

Jämtland
Søer i Sverige
Geoviden – Geologi og Geografi

Geoviden – Geologi og Geografi er et populærvidenskabeligt blad, der henvender sig til de, der underviser i geologi og geografi, og til de, der på anden måde er interesseret i naturen og menneskers udnyttelse af Jorden. Bladet er rigt illustreret med billeder og figurer, og det udkommer fire gange om året og udgives af Geocenter Danmark (tidligere Geocenter København). Bladet kan hentes som pdf-fil fra hjemmesiden, eller man kan få det tilsendt i abonnement (det er gratis).

Indhold
Hvert nummer beskriver et tema, der enten; 
 har et generelt fokus på et geologisk eller (natur)geografisk emne
 præsenterer aktuel dansk forskning
 præsenterer fakta om et emne, der præger den offentlige debat og eller den politiske dagsorden

Eksempler
 Nummer 4, 2012 sætter f.eks. fokus på mineralske råstoffer på Grønland - bl.a. deres oprindelse, forekomst og anvendelse. Et emne der har fyldt i offentligheden i forbindelse med at det grønlandske selvstyre i dec. 2012 vedtog en ny lov om udenlandsk arbejdskraft. En lov der skal gøre det muligt for kinesiske arbejdere at opføre miner og forarbejdningsfaciliteter i forbindelse med udvinding af mineraler.
 Nummer 2, 2011 sætter fokus på radioaktive affaldsdepoter i forbindelse med at Folketinget har vedtaget, at der skal findes er slutdepot for Risøs radioaktive affald. 

De fire udgivelser i 2012 havde titlerne:
 Anholt
 Salt
 Molerets histore
 Mineralske råstoffer

Historie
Bladet hed oprindeligt Geologi – nyt fra GEUS og blev udgivet af GEUS. Det udkom første gang i 1996. Fra 2005 skiftede bladet navn til det nuværende.

Kilder/Eksterne henvisninger

Tidsskrifter om naturvidenskab
Drabæks Mølleå

Drabæks Mølleå udspringer vest for Lunderskov og løber gennem Drabæks Mølle i Lunderskov. Drabæks Mølle med møllesøen kan ses på Kornkammerets logo. Drabæks Mølle og Kornkammeret er ejet af Lantmännen. Drabæks Mølle hævdes (urigtigt) at være den ældste erhvervsvirksomhed i Danmark drevet under samme navn siden ca. 1100 

Drabæks Mølleå løber østpå og løber sammen med Åkær Å nordøst for Lunderskov; Åkær Å  bliver lidt længere mod øst, ved sammenløbet med Vester Nebel Å, der kommer fra nord,    til Kolding Å, der til slut løber ud i Kolding Fjord, ved Kolding Havn.

Fra år 1727 – 1850 fulgte Toldgrænsen Drabæks Mølleå.

Beskyttelse 
Drabæks Mølleå er beskyttet vandløb efter Naturbeskyttelseslovens § 3

Restaurering 
Drabæks Mølleå er restaureret flere gange. Vejle Amt har i 1994 genoprettet forbindelsen mellem vandløbsstrækninger ved Drabæks Mølle, vha. at etablere en fisketrappe.
I 1993 blev der genoprettet forbindelse på vandløbsstrækningen ved Rolles Mølle. Dette blev gjort ved at lave et omløbsstryg, rundt om spærringen.

Referencer

Eksterne henvisninger 
Historisk fremstilling  af Drabæks Mølles historie.

Vandløb i Danmark
Lokaliteter i Kolding Kommune
Leicestershire Senior League 1898-99

Leicestershire Senior League 1898–99 var den tredje sæson af den engelske fodboldliga Leicestershire Senior League under det nuværende navn, og den femte sæson, hvis man regner ligaen for en fortsættelse af Leicestershire & Northants League. Ligaen havde deltagelse af 11 hold, der spillede en dobbeltturnering alle-mod-alle. Turneringen blev vundet af Swadlincote Town FC, som dermed vandt Leicestershire Senior League for første gang.

Resultater

Kilder / eksterne henvisninger 
 Football Club History Database

Noter 

Sæsoner i Leicestershire Senior League
Fodbold i 1898
Fodbold i 1899
Leicestershire Senior League 1899-1900

Leicestershire Senior League 1899–1900 var den fjerde sæson af den engelske fodboldliga Leicestershire Senior League under det nuværende navn, og den sjette sæson, hvis man regner ligaen for en fortsættelse af Leicestershire & Northants League. Ligaen havde deltagelse af ni hold, der spillede en dobbeltturnering alle-mod-alle. Turneringen blev vundet af Hinckley Town FC, som dermed vandt Leicestershire Senior League for anden gang.

Resultater

Kilder / eksterne henvisninger 
 Football Club History Database

Noter 

Sæsoner i Leicestershire Senior League
Fodbold i 1899
Fodbold i 1900
Drabæks Mølle

Drabæks Mølle er et tidligere mølleri beliggende i et fredet område i Lunderskov, ca. 12 km vest for Kolding.

Historie 
Drabæks Mølle er en af de ældste erhvervsvirksomheder i Danmark, drevet under samme navn siden ca. 1100. Den ældste skriftlige kilde, der omtaler Drabæks Mølle, er dog først fra  1578, hvor den omtales i Kronens Skøder, Første Bind 1535-1648, s. 189.

I 1553 blev Drabæks Mølle oprettet som kongelig vandmølle . Møllen lå ved den gamle toldgrænse til Hertugdømmet Slesvig.

Under Trediveårskrigen ved Wallensteins angreb (1627-1629) led Drabæks Mølle stor skade. I 1660 blev den afbrændt af "svensken" ligesom nabomøllen Rolles Mølle, som den blev drevet sammen med på den tid. Se  nærmere .

I 1907 nedbrændte Drabæks Mølle og blev opbygget, som den kendes i dag. 
Møllen blev nu bygget med en turbinedrevet moderne valsemølle med en dieselmotor.

I 1980'erne blev vandkraften erstattet af elkraft. I 1989 blev det meste af produktionen udført på en moderne mølle i Lunderskovs industrikvarter.

Drabæks Mølle fortsatte herefter med bl.a. at male prins Joachims korn til mel. Dette blev brugt til Schackenborg Brød. Derudover fremstillede møllen havregryn, flager og groft mel. Drabæks Mølle startede i 1989 økologisk produktion under navnet Kornkammeret.

I 1999 blev Drabæks Mølle overtaget af Havnemøllerne (ejet af det svenske Lantmännen). 

Drabæks Mølle blev nedlagt i 2008, men Drabæks Mølle med Drabæks Mølledam kan ses på Kornkammeret's logo. . 

2019 købte ægteparret Tinna Jakobsen og Michael Hjort Drabæks Mølle. 

Vejle Amt har restaureret Drabæks Mølleå i 1994 ved at genoprette forbindelsen mellem vandløbsstrækninger og har etableret en fisketrappe.

Kilder 

Vandmøller i Danmark
Bygninger, konstruktioner og anlæg i Kolding Kommune
Paul Curry

Paul Curry (1917 - 1986) var vicepræsident for Blue Cross Insurance Company i New York i USA, og han var samtidig en kendt amatørtryllekunstner, som var kendt i tryllekunstnerkredse for at opfinde meget originale korttrick.

Mange tryllekunstnere har udført illusioner og effekter opfundet af Curry. Hans mest berømte trick er korttricket Out of This World, som han lavede i 1942, da han var 25 år gammel. Curry har skrevet flere bøger omhandlende sine kunstner.

Han er også tilskrevet at have opfundet det såkaldte missing square puzzle i 1953.

Udvalgte bøger og note 
 Paul Curry's Worlds Beyond (2002) 
 Magician's Magic (2003) 

Tryllekunstnere
Erhvervsfolk fra USA
Lännässjön

Lännässjön er en stor sø i elven Ljungans løb i Bergs kommun, i det sydøstlige Jämtland i Sverige. Søsystemet binderbyerne Fotingen, Skålan og Klövsjö sammen.

I tømmerflådningstiden trak slæbebåde tømmer over søen. Tidligere gik der også en kirkebåd fra Skålan til kirkebyen Klövsjö.
Søen indbyder til solbadning om sommeren ved de mange grunde sandstrande som for eksempel Sånna (sundet) i Klövsjö. Lännässjön er også en fiskerig sø 

Søer i Sverige
Jämtland
Minutvalsen

Vals i Des-dur, opus 64, nr. 1, populært kendt som Minutvalsen, er et soloværk for klaver af Frédéric Chopin. Den er dedikeret til grevinde Delfina Potocka.

Historie 
Chopin komponerede valsen i 1847 og udgav den på Breitkopf & Härtel i Leipzig samme år; den var den første af de tre valse (Trois Valses) opus 64.

Tempo 

Stykkets tempo er angivet som Molto vivace (meget livligt). Selvom det længe har været kendt under øgenavnet Minutvalsen, som blev givet af Chopins forlægger, var det ikke Chopins hensigt, at det skulle spilles på ét minut; en typisk indspilning varer mellem halvandet og 2½ minut. Valsen fylder 138 takter inklusiv en gentagelse på 15 takter, så hvis den skulle spilles på ét enkelt minut, ville det kræve et tempo på næsten 420 kvartnoder pr. minut. Ifølge Chopin-biografen Camille Bourniquel blev Chopin inspireret til valsen, da han så en lille hund jage sin egen hale; han kaldte valsen Petit chien (fransk: lille hund).

Referencer 

Værker af Frédéric Chopin
Klassisk musik
Fränsta

Fränsta er en by i Ånge kommun i landskapet Medelpad i Västernorrlands län i Sverige. Byen ligger ved Torpsjön i dalen til elven Ljungan. Både E14 og jernbanen mellem Sundsvall og Östersund går gennem byen. I 2010 havde byen 1.256 indbyggere. 

I nærheden af byen ligger Sveriges geografiske midtpunkt, Flataklocken. En seværdighed i Fränsta er Vikbron, der en af Sveriges længste træbroer. På den sydlige side af broen kommer man ud på Viknäset med et gravfelt fra jernalderen.

Byer i Ånge kommun
Cosmopolitan

Cosmopolitan (kort cosmo) har flere betydninger:
 Cosmopolitan - et engelsk ord for kosmopolit.
 Cosmopolitan (tidsskrift)
 Cosmopolitan (drink)

Se også
 Kosmopolit
Örnsköldsviks kommun

Örnsköldsvik kommune ligger i landskapet Ångermanland i det svenske län Västernorrlands län i landsdelen Norrland. Kommunen har grænser mod nabokommunerne Kramfors og Sollefteå i Västernorrlands län og til Åsele, Bjurholm og Nordmaling i Västerbottens län. Kommunens administrations by er Örnsköldsvik.

En del af verdensarvsområdet Höga kusten og Skuleskogen Nationalpark ligger i kommunen.

Byer
Örnsköldsvik kommune havde atten byer i 2005.
I tabellen vises antal indbyggere per 31. december 2005.

Eksterne kilder og henvisninger

Kommuner i Västernorrlands län
Bitter (spirituosa)

En bitter er en alkoholisk drik med smag af urter og som har en bitter eller bittersød smag. Talrige mærker af bittere blev tidligere markedsført som patentmedicin, men bliver nu opfattet som digestif i stedet for medicin. Bittere havde tidligere en ætanol styrke på 45% og anvendes som digestif og som smag i drinks.

Eksterne henvisninger

 

tr:Amaro (likör)
Bitter

Bitter har flere betydninger:
 Bitter (smag)
 Bitter (følelse)
 Bitter (spirituosa)
 Bitter (øl)
Bjästa

Bjästa er en by i Örnsköldsviks kommune i landskapet Ångermanland i Västernorrlands län i Sverige. I byen ligger Nätra Sogns kirke, Nätra kyrka. Byen er med 1.808 (2010) indbyggere den største i sognet og ligger i en dal rundt om Nätraån og søen Svedjefjärden (4 moh). Bjästa ligger ved E4, cirka tolv kilometer sydvest for Örnsköldsvik.

Byen har nogen småindustri, men de fleste af indbyggerne pendler til andre byer. Tidligere arbejdede mange herfra i skovindustrien i nabobyen Köpmanholmen. I Bjästa ligger blandt andet også en skole, Bjästaskolan, og et plejehjem for ældre. På vestsiden af europavej 4 ligger Vårdhemsberget (196 moh), med et skianlæg med flere bakker af varierende sværhedsgrad. Bjästa har sit eget ishockeyhold, KB 65.

Etymologi 
Fra 1535 kendes skrivemåden Bijelsstadz og fra 1542 Biedsta. Disse navne siges at komme fra det ældre byastadher, som betyder «gårdsplads» eller «sted der en gård er blevet anlagt».

Byer i Örnsköldsviks kommun
Joseph Ducreux

Joseph Ducreux (26. juni 1735 - 24. juli 1802) var en fransk portræt-, pastel- og miniaturemaler samt kobberstikmager. Han var en betydende portrætør ved Ludvig XVI.'s hof, og han evnede at opretholde karrieren efter Den Franske Revolution.

Hans uformelle portrætter viser en interesse for at arbejde videre med ansigtsudtryk end dem som kendes fra officielle portrætbilleder fra den tid.

Malere fra Frankrig
Portrætmalere
Franskmænd i 1700-tallet
Rémi Mathis

Rémi Mathis (født 20. november 1982) er en fransk historiker og bibliotekar samt en fortaler for Bevægelsen for Fri Kultur. Han er endvidere præsident for fransk wikimedia.

Han blev kendt da den franske efterretningstjeneste DCRI i 2013 tvang ham til at slette den franske artikel om Pierre-sur-Haute militære radiostation.

Referencer

Eksterne henvisninger 

Historikere fra Frankrig
Franskmænd i 1900-tallet
Franskmænd i 2000-tallet
Frans Xaver af Sachsen

Frans Xaver af Sachsen (tysk: Franz Xaver von Sachsen) (25. august 1730 - 21. juni 1806) var en tysk prins og af Wettin-slægten.

Han var det ottende barn og den fjerde søn af August III kurfyrste af Sachsen og konge af Polen og den østrigske ærkehertuginde Maria Josepha af Østrig. Da to af hans brødre var døde, var han nummer to i tronfølgen efter den senere kurfyrste Frederik Christian.

Personer fra Dresden
Albertinske linje af Huset Wettin
Tyskere i 1700-tallet
Tyskere i 1800-tallet
Generaler fra Sachsen
Mikayil Huseynov

Mikayil Huseynov ( ,   ; født 19. april 1905 i Baku, død 7. oktober 1992 i Baku) var en Aserbajdsjansk arkitekt, som er mest kendt i Aserbajdsjan og det tidligere Sovjetunionen for hans historicistiske og stalinistiske offentlige bygninger.

Billedgalleri

Eksterne henvisninger 

 Статьи | Мастер национальной формы – Памяти Микаэля Усейнова (1905-1992) 

Arkitekter fra Aserbajdsjan
Historicistiske arkitekter
Personer fra Baku
Alte Rheinbrücke Vaduz–Sevelen

Alte Rheinbrücke Vaduz–Sevelen (Den gamle bro over Rhinen mellem Vaduz og Sevelen) er en træbro over Rhinen, som forbinder Liechtensteins hovedstad Vaduz med kommunen Sevelen i Kanton Sankt Gallen i Schweiz. Broen er 135 meter lang og er den sidste bevarede træbro over Rhinen på dens løb i Alperne.

Den første bro over Rhinen mellem Vaduz og Sevelen blev opført 1870–71. Eftersom Rhinens opdæmning blev forhøjet gennem årene, var man også nødt til at gøre broen højere over to omgange i hhv. 1874–75 og 1886. Den tidligere bros dårlige tilstand gjorde en nybygning nødvendig, og den nuværende træbro opførtes 1900–01 på den tidligere bros piller.

Litteratur 
 Paul Vogt: Brücken zur Vergangenheit. Ein Text- und Arbeitsbuch zur liechtensteinischen Geschichte 17. bis 19. Jahrhundert. Amtlicher Lehrmittelverlag, Vaduz 1990.
 Cornelia Herrmann: Die Kunstdenkmäler des Fürstentums Liechtenstein. Das Oberland. In: Gesellschaft für Schweizerische Kunstgeschichte GSK: Die Kunstdenkmäler der Schweiz. Bern 2007, .

Bygninger, konstruktioner og anlæg i Liechtenstein
Bygninger, konstruktioner og anlæg i Schweiz
Træbroer
Bratvaag-ekspeditionen

Bratvaag-ekspedisjonen blev kendt, da den sommeren 1930 opdagede lejrresterne fra Andrées ballonfærd i 1897. De havde lejet sælfangeren MS Bratvaag for at drive fangst og forskning i samarbejde med Norges Svalbard- og Ishavsundersøgelser ved Franz Josefs Land. Den skulle også (ikke offentliggjort før 1932) annektere dets vestligste ø, Victoriaøen.

Medlemmer
 Gunnar Horn fra Norges Svalbard- og Ishavsundersøkelser – leder
 Olaf Hanssen – botaniker
 Adolf Sørensen – zoolog
 Peder Eliassen – skipper
 Ole S.Myklebust (Vartdal) – førstestyrmand
 Sevrin Skjelten (Brattvåg) – andenstyrmand
 Nils Lange – maskinmester
 Bjarne Ekornaasvaag – maskinassistent
 Hans Laabak – stewert
 Karl Tusvik (Sykkylven), Leif Nedregotten, Magnar Festø, Syver Alvestad, Johan Almestad, Olav Salen (Ålesund), Sigurd Myklebust og Lars Tusvik – fangere

Referencer 

Norsk polarhistorie
Ekspeditioner
Franz Josefs land
Begivenheder i 1930
Carta Pisana

Carta Pisana er et kort, der blev tegnet i slutningen af det 13. århundrede, omkring 1275-1300.

Kortet blev fundet i Pisa, deraf navnet. Det forestiller hele området omkring Middelhavet, Sortehavet og en del af Atlanterhavskysten, fra den nordlige del af det nuværende Marokko (til den 33. nordlige breddekreds, med byen Azemmour) til det nuværende Holland, men kortet er mest præcist omkring Middelhavet.

Det er det ældste overlevende søkort, og samtidig med at det er et kort, er det også et dokument, der viser præcise navigationsmæssige retninger).

Det er et portolan, der viser et detaljeret overblik over kysterne, og mange havne, men har ingen tegn på topografi eller stednavne inde i landet.

På kortet er nord placeret øverst i modsætning til andre kort fra samme periode, herunder verdenskort (Mappa mundi), som eksempelvis Hereford Mappa Mundi (ca. 1300), hvor øst er placeret i toppen.

Referencer 

Kort
Klaverkoncert nr. 1 (Chopin)

Klaverkoncert nr. 1 i e-mol, opus 11, er en klaverkoncert komponeret af Frédéric Chopin i 1830. Den blev første gang opført i Warszawa den 11. oktober samme år med Chopin som solist ved en af de sidste offentlige koncerter, Chopin gav før sin afrejse fra Polen.

Klaverkoncerten er den første af to, som Chopin udgav, og blev derfor kaldt nr. 1 ved udgivelsen, skønt den faktisk blev komponeret umiddelbart efter hvad der siden blev udgivet som Klaverkoncert nr. 2. Klaverkoncert nr. 1 er dedikeret til Friedrich Kalkbrenner.

Klaverkoncerten er for soloklaver, fløjter, oboer, klarinetter, fagotter, fire valdhorn, to trompeter, tenorbasun, pauker og strygere.

Typisk for periodens klaverkoncerter indeholder Klaverkoncert nr. 1 tre satser:

1. Allegro maestoso
2. Romance - Larghetto
3. Rondo - Vivace

Klaverkoncerter af Frédéric Chopin
UEFA Europa League slutspil 2012-13

Slutspillet i UEFA Europa League 2012-13 startede den 14. februar 2013 og sluttede den 15. maj 2013 med finalen på Amsterdam Arena i Amsterdam, Holland.

Tiderne der er angivet frem til den 30. marts 2013 er CET (UTC+01:00), derefter (kvartfinalerne og derefter) er tiderne angivet i sommertid.

Runder og lodtrækningsdatoer 
Alle lodtrækninger fandt sted i UEFA's hovedkvarter i Nyon i Schweiz.

Kvalificerede hold 

Rangeringsregler: 1. Point; 2. Måldifference; 3. Mål scoret; 4. Udebanemål; 5. Sejre; 6. Udebanesejre; 7. Klubkoefficient.

1/16-finaler 
Den første kamp bliver spillet den 14. februar, og returkampen bliver spillet den 21. februar 2013.

|}

Første kamp 

Noter
 Note 1: Anzhi Makhachkala spiller deres hjemmekampe på Luzhniki Stadion, Moskva i stedet for deres normale hjemmebane, Dynamo Stadion, Makhachkala, på grund af sikkershedshensyn i henhold til byen Makhachkala og den autonome republik Dagestan..
 Note 2: BATE Borisov spiller deres hjemmekampe på Neman Stadion, Grodno i stedet for deres normale hjemmebane,, Haradski Stadion, Barysaw.

Returkampe 

Noter
 Note 3: Rubin Kazan spiller deres hjemmekampe på Luzhniki Stadion, Moskva i stedet for deres normale hjemmebane, Tsentralnyi Stadion, Kazan.
 Note 4: Steaua București spiller deres hjemmekampe på Arena Națională, Bucharest i stedet for deres normale hjemmebane, Stadionul Steaua, Bucharest.

1/8-finaler 
Den første kamp blev spillet den 7. marts, og returkampen blev spillet den 14. marts 2013.

|}

Referencer

Se også 
 UEFA Champions League slutspil 2012-13

slutspil
Château du Fleckenstein

Château du Fleckenstein er et slot i den franske kommune Lembach i departementet Bas-Rhin. Fæstningen, der blev bygget i samme form som en 52 m lang båd, har en lang historie. Det blev bygget på en sandsten i Middelalderen. Et sindrigt system til at samle regnvand driver en cisterne og et hejseværk, der flytter vand og andet til de øvre etager.

Historie 
Et slot på dette sted har været kendt siden 1165. Det er navngivet efter Fleckenstein-familien, der ejede det til den sidste mandlige arvings død i 1720, hvorefter blev det overgivet til Vitzthum d'Egersberg-familien. Den havde et herredømme, der dækkede fire små separate territorier i Bas-Rhin-departementet. I 1807 blev det overgivet til J.-L. Apffel og i 1812 til General Harty, friherre af Pierrebourg (fransk for Fleckenstein: stenby). I 1919 kom det i den franske stats eje.

Referencer 
 Inventaire général du patrimoine culturel , hentet 12. januar 2012

Eksterne henvisninger 
 Kulturministeriets liste 
 Kulturministeriets fotografier 
 Kort over Alsace med grevskabet Fleckenstein

Slotte i Frankrig